Mack Rapapali en Christiaan Baartman vind 'N VRIEND SOOS JY - Plectrum
Junie 17, 2021 Junie 17, 2021 Plectrum
Wie sou nou ooit kon droom dat die gewilde aanbieder en platejoggie, Mack Rapapali en die talentvolle sanger, musikant en liedjieskrywer, Christiaan Baartman kragte sal saamsnoer? Dit is presies wat gebeur het en die uiteinde is 'n treffende enkelsnit getiteld, 'N VRIEND SOOS JY.
"Ek het dadelik gesê hoe lekker dit vir my was om Mack se vriendin ook te ontmoet en hoe skaars ware vriende is. Net daar het ek die inspirasie vir die liedjie gekry en sommer die lirieke in die badkamer geskyf en die liedjie vir Mack gespeel. Ons het net daar besluit om die lied saam op te neem. Dit voel of ek vir Mack al jare ken. Van sy werksetiek tot sy hart vir mense is als waarna ek ook streef," voeg Christiaan by.
"Ons almal het daardie een mens/vriend in jou lewe wat jou van binne en buite ken. Al jou sterk- en swakpunte. Die eerste persoon wat jy bel wanneer jy in die moeilikheid is en die eerste persoon wat jy bel om goeie nuus mee te deel. Dìt, is 'N VRIEND SOOS JY, " vertel Christiaan.
Christiaan en Mack verseker luisteraars en aanhangers dat hierdie slegs die begin is. Die twee goeie vriende en kamerade het nog baie in die pyplyn…